שיחה:חכירה

message: הערך דורש שכתוב משמעותי. ההסבר מהי חכירה אינו ברור, לכל הפחות יש לקשר למושג שכירות. ההסבר על חכירה מול המינהל אינו מדויק (ואיפה המושג "חכירה לדורות"?), וההסבר על הרפורמה במינהל גם הוא אינו מדויק. ההפניה בהערת שוליים לכתבה ב-NRG על הרפורמה מובילה לעמוד שאינו קיים. Goldmoon - שיחה 09:51, 15 בדצמבר 2009 (IST)
ערכתי את המבוא ואת ההגדרה הבסיסית.
בנוסף הוספתי פסקה על השימוש בחכירה במשפט הפרטי בישראל.
עדיין נדרש לערוך את הפסקה על הרפורמה במנהל. Guy.mor - שיחה 23:31, 24 במרץ 2010 (IST)
replies: text: שיפור מבורך. לגבי הרפורמה במנהל, צריך לראות אם ואיך היא בכלל מתקדמת. --Goldmoon - שיחה 14:47, 25 במרץ 2010 (IST)
replies: text: :ירח זהוב שלום רב!

text: :ראשית, תודה לך שגרמת לי לבדוק את הנושא שוב. חשבתי שהעניין סגור והוא בכייה לדורות. מסתבר שלסיפור יש המשך.

text: :להלן הקשר האישי שלי לערך זה (מעבר לתשלומי היוון מאז 1989): בנערותי הייתי בין היחידים התומכים בקפיטליזם כשיטה שתעזור לחיים טובים יותר במדינתנו לכל אזרחיה. (הייתי הנער היחיד הפעיל במפלגתו של עזרה זהר). במסגרת כך נחשפתי לתכניתו של אריק שרון - אז שר הבטחון, להפריט את מנהל מקרקעי ישראל. (כאמור הייתי נער, ולא הבנתי שיש גם צדדים כלכליים אישיים בעניין). ב-1989 עבדתי כאיש מחשבים במשרד השיכון, שם אריק (שלגביו הוחלט שבמדינה מתוקנת כמו שלנו, שר ביטחון הוא לא יכל להיות) בנה תוכניות גרנדיוזיות שונות אותם הייתי רואה בספריית המשרד, או במדפסות - וביניהם המשך תוכניותיו להפרטת המנהל. ב-1991 הייתי חבר בגרעין להתיישבות חקלאית כחיזוק למושב קיים. נפגשתי עם אנשי הסוכנות, מק"י (אז עוד לא קראו להם ממ"י) ומשרד השיכון, הסתובבתי עם ראשי מועצות, ולמדתי את עניין ה-"הרחבה" והחכירה על בוריה... ב-2005 עסקתי ביוזמה להקמת שכונה 'מקיימת סביבתית' בהרחבת מושב. כאן נחשפתי לשחיתות העצומה ולאופן התנהלות האנשים עם החוקים היפים שנקבעו. למדתי להכיר גם את האילוצים. את הערך כתבתי למיטב ידיעתי ללא נגיעות אישיות (POV).

text: :לגבי תביעתך לשכתוב:

text: :א. מדוע 'לא ברור מהי חכירה'? גם באופן הצגת הדברים הראשונה - כשההגדרה נלקחה ממילונים מקצועיים, ההגדרה היתה ברורה. כעת לאחר העריכה של גיא היא ברורה לחלוטין, כפי שרשמת ("שיפור מבורך").

text: :ב. במה 'ההסבר על חכירה מול המינהל אינו מדויק'? - האם אי הדיוק הוא מהותי? או שמא כוונתך לאי דיוקים בהצגת השתלשלות ההתנגדות לחכירה.

text: :ג. 'ואיפה המושג "חכירה לדורות"?' -  ויקיפדיה אינה אתר משפטי, ואינו מביא מושגים בלשון חוזית-משפטית רשמית. אשר על כן, לכאורה ודא עקא - לדעתי אין צורך להביא את המושג ולא את הדיונים המשפטיים הפתלתלים סביב חידוש החוזה. די היה לענ"ד לכתוב "ולכן הן לא יימכרו לצמיתות אלא יוחכרו לחמישים שנה. חכירה זו הייתה אמורה להתחדש בתום התקופה". - אני מוסיף את המושג בהערה.

text: :ד. במה 'גם ההסבר על הרפורמה אינו מדוייק'. כל משפט שנכתב שם, לווה בכתבה או הוכחה (אגב - עמלתי על כך רבות), כולל הבאת הדיון בכנסת, וכתבות המוכיחות את העניין. אנא תני דוגמא לאי דיוק.

text: :ה. מתקן הערה זו... ראו להלן.
replies: text: ::ההערה המקורית כשחשבתי שאכן הקישור בטל: הכתבה במעריב אכן הוסרה על ידם, אבל אין בזה "אי דיוק". הרשת מלאה בכתבות המאזכרות את הארוע ותאריכו - כולל כמובן ארכיון הכנסת. עדכנתי לעת עתה בכתבה אותנטית מהתקופה - של ערוץ שבע. כפי הנראה מעריב ושאר העיתונים אינם יכולים לשמר חומר ארכיוני מקוון לזמן רב, אולי מפאת החומר הרב שלהם. קישרתי גם לכתבה במעריב על ההתנגדות שהיתה שבועיים קודם - זו כן נשתמרה.

text: :לאור זאת, אנא ממך, הסירי את תבנית ה"שכתוב" ! -- (משתמש:פשוט [משה] • שיחה) • י' בכסלו ה'תשע"א • 19:21, 16 בנובמבר 2010 (IST)

text: :חדשות טריות!  הקישור המקורי עדיין עובד. רק שמביא קודם לפרסומת. יש להקיש על ביטול הפרסומת, ואז אפשר להגיע לכתבה... -- (משתמש:פשוט [משה] • שיחה) • י' בכסלו ה'תשע"א • 19:32, 16 בנובמבר 2010 (IST)
replies: text: :: משה שלום רב,

text: :: הערך אכן נראה הרבה יותר טוב ונראה לי שיש מקום להסרת תבנית השכתוב.

text: :: בסה"כ נראה לי שהערך אכן כתוב באובייקטיביות ללא POV, למעט במקום אחד - בהערת השוליים המתייחסת להעברת הרפורמה בכנסת נעשה שימוש במונח "התקפלות" ביחס לשר הרשקוביץ; הביטוי אינו ביטוי אנציקלופדי ומשקף עמדה מוסרית. אנא חשוב על ניסוח מתאים יותר, ואולי כדאי להשמיט את המידע מהערך לחלוטין.

text: :: את המאמרים מ"ארץ אחרת" ו"דה מארקר" אליהם קישרת כאן נראה לי שניתן להוסיף לערך, כהערות שוליים או בפרק הקישורים החיצוניים, שכן יש בהם תרומה לנושא.

text: :: לעניין שאר הערותיך:

text: :: א. שיפרתי שוב את הגדרת "חכירה", מה דעתך? נראה לי שניתן לנוח על זרי הדפנה.

text: :: ב. בחלוף הזמן, אני כבר לא זוכרת מה שחבתי שאיננו מדויק בנוגע לחכירה מול המינהל. כרגע נראה לי בסדר.

text: :: ג. ויקיפדיה אינה אתר משפטי אבל המושג "חכירה" הוא מושג משפטי, ויש לעשות שימוש במונחים הנכונים והרלוונטיים, כפי שנעשה בערכים משפטיים אחרים. ההתייחסות הנוכחית לחכירה לדורות במבוא בהחלט מניחה את הדעת. אפשר וראוי לדעתי להוסיף במקום כלשהו הפניה לסעיף הרלוונטי בחוק, המגדיר "חכירה לדורות", אבל לא בוער.

text: :: ד. ההסבר על הרפורמה לא היה מדויק בין השאר משום שלא כל הקרקעות מועברות לבעלות פרטית, אלא רק הקרקעות המוחכרות למגורים או לעסקים. תיקנתי ל"מרבית הקרקעות". בכל מקרה, יש לבדוק מה מצב הרפורמה כיום - האם בכלל מתקדמת או שהוקפאה?

text: :: ה. הקישור אכן עובד, איני יודעת מה קרה. לעומת זאת הסרתי קישור אחר שלא עבד - הקישור לאתר "התנועה הירוקה - מימד" הוביל לעמוד ריק באתר, ללא תוכן פרט לעננת תגיות. בחיפוש באתר לא הצלחתי למצוא את המאמר שכיוונת אליו. לפיכך הסרתי את הקישור לחלוטין.

text: :: תודה רבה על עזרתך בשיפור הערך. Goldmoon - שיחה 11:03, 17 בנובמבר 2010 (IST)
replies: text: :::הי, נעשתה עבודה ממש יפה וחשובה על הערך. אני חושב שההגדרה ל"חכירה" מסורבלת ושעדיף לחזור לגרסה קודמת שלה. החוק מגדיר חכירה כך: "שכירות לתקופה שלמעלה מחמש שנים תיקרא "חכירה"" (חוק המקרקעין, ס' 3). לכן, לדעתי אפשר להסתפק בהגדרה תמציתית וקולעת יותר שחכירה היא יחסי שירות לתקופה שעולה על חמש שנים (וש-"שכירות לתקופה שלמעלה מעשרים וחמש שנים תיקרא "חכירה לדורות" [אותו סעיף]). Guy.mor - שיחה 15:56, 14 באפריל 2011 (IDT)
replies: text: :::: חכירה איננה רק במקרקעין (חכירה מקובלת מאוד גם בעולם הספנות, כפי שמצוין בפתיח) ולכן זו בעיה להפנות להגדרה בחוק המקרקעין. עם זאת, אני מסכימה שהפתיח כרגע קצת מסורבל ויש מקום לשפרו. --Goldmoon - שיחה 16:01, 14 באפריל 2011 (IDT)
replies: text: ::::: אני מסכים, אבל לא הצלחתי למצוא חוק אחר שמגדיר מהי "חכירה". לדעתי ההגדרה של חוק המקרקעין יפה גם למיטלטלין וזכויות קנייניות מופשטות. אם הפרשנות שלי נכונה, כדאי להיצמד להגדרה של החוק, כי היא ברורה ופשוטה. Guy.mor - שיחה 14:14, 17 באפריל 2011 (IDT)
replies: text: :::::: עולה כאן שאלה, באיזו "חכירה" עוסק הערך. אם אנחנו מדברים רק על המשמעות של "חכירה" בחוק, הרי שבמיטלטלין ובזכויות מופשטות בכלל אין דבר כזה "חכירה", יש רק שכירות. למיטב הבנתי, ההגדרה של "חכירה" בחוק המקרקעין לא חלה גם על שכירויות ארוכות בנכסים שאינם מקרקעין. לעומת זאת, בלשון היומיום (ולא בלשון החוק), "חכירה" מתייחסת גם לשכירות לתקופות קצרות מ-5 שנים (חכירת הליסינג הקלאסית הינה ל-3 שנים, אם אינני טועה). אז השאלה היא רק למה מתייחס הערך - ל"חכירה" בספר החוקים או ל"חכירה" באופן רחב יותר. כרגע נראה שהכוונה היא למושג הרחב יותר. --Goldmoon - שיחה 17:00, 17 באפריל 2011 (IDT)
thread_title: שכתוב

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.mmi.gov.il/HodaotmmiInt/show_h.asp?key=880&CodeMaarecet
** In חכירה on 2013-05-05 04:19:13, 404 Not Found
** In חכירה on 2013-05-14 21:49:14, 404 Not Found
--Matanyabot - שיחה 00:49, 15 במאי 2013 (IDT)
thread_title:  קישור שבור 

message: שאלה ל, האם החוק אינו מאפשר לחכירה "למניעת מכירת קרקעות לערבים" ? (הפסקה של יתרונות החכירה נראת לי לא מנוסחת בהתאם לחוק). בברכה אמא של גולן - שיחה 08:48, 13 בנובמבר 2017 (IST)
replies: text: אני לא יודעת לאיזה טקסט מתייחסים השאלה והציטוט. אז באופן כללי: החוק בישראל לא אומר "ערבים" בשום מקום. אבל הרוב המוחלט (93%) של המקרקעין בישראל הם "מקרקעי ישראל", ומינהל מקרקעי ישראל מנוהל על ידי גופים שבאופן מפורש מייצגים אינטרסים יהודים, כמו הקק"ל והסוכנות היהודית. באופן פורמלי אין איסור חכירה לערבים, אבל גם מר קעדאן, שלפני עשור וחצי בערך בג"ץ קבע שלרשויות המדינה אסור להפלותו בהיותו ערבי, עדיין לא הצליח לחכור בית ביישוב קציר. אם השאלה התייחסה לחכירה לעומת מכירה, למיטב ידיעתי קרקעות מדינה הן ככלל לחכירה ולא לקנייה, לא משנה במי מדובר. YR on wiki - שיחה 09:04, 13 בנובמבר 2017 (IST)
replies: text: : הי  השאלה שלי היא לניסוח הפסקה בערך הזה שנקראת "יתרונות החכירה". לדעתי הפסקה בעייתית בניסוחה. בברכה אמא של גולן - שיחה 09:44, 13 בנובמבר 2017 (IST)
replies: text: :: אופס, לא שמתי לב שאנחנו בדף השיחה של הערך עצמו! הפסקה מנוסחת לא טוב, וגם להציג את האפשרות להפלות כיתרון "אובייקטיבי" זו שגיאה. אני לא מכירה טענה שחכירה היא כלי משפטי שבאופן כללי משמש להדרה. זה לא מאפיין של הכלי עצמו. הכל שאלה של שימוש בהקשרים ספציפיים. בכך זה שונה מהיתרונות האחרים (כמו מניעת ספסרות). עם זאת, ככל שמדובר בהחכרת קרקעות בישראל, יתכן שאחד השיקולים בעיצוב מדיניות המקרקעין הוא שהמפעל הלאומי הציוני לא מאבד את המקרקעין כי ההחכרה היא זמנית. כמובן שצריך אסמכתא לכך שזהו שיקול המדיניות. ממילא, כיוון שגם במסגרת החכרה יש מדיניות מפלה, לא צריך שזה יהיה יתרון של חכירה על פני מכירה. לדעתי יש מקום לפסקה בנוגע להחכרת מקרקעין בישראל.YR on wiki - שיחה 09:59, 13 בנובמבר 2017 (IST)
replies: text: ::: הי  ותודה, האם תוכלי לסייע בעיצוב הפסקה או שנמחוק אותה לגמרי? אמא של גולן - שיחה 10:36, 13 בנובמבר 2017 (IST)
replies: text: :::: אני מציעה למחוק בשלב הזה. זו כפפה לא קלה להרמה. אני מקווה שלמישהו יהיה עניין בדבר.  YR on wiki - שיחה 10:49, 13 בנובמבר 2017 (IST)
replies: text: ::::: תודה, מחקתי . אמא של גולן - שיחה 11:17, 13 בנובמבר 2017 (IST)
thread_title:  יתרונות החכירה 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.mmi.gov.il/static/milon.asp נמצא כקישור שבור. מומלץ להוסיף https://web.archive.org/web/20070505133815/http://www.mmi.gov.il/static/milon.asp לכתובת המקורית.
*http://www.mmi.gov.il/HodaotmmiInt/show_h.asp?key=880&CodeMaarecet נמצא כקישור שבור. מומלץ להוסיף https://web.archive.org/web/20160310044308/http://mmi.gov.il/hodaotmmiint/show_h.asp?codemaarecet&key=880 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 05:27, 24 בינואר 2023 (IST)
thread_title:  נמצאו קישורים חיצוניים שצריכים תיקון (ינואר 2023)